Diari Oficial de la Generalitat Valenciana


Sumari del DOGV 8694, del 10-12-2019 (2019/10596)

RESOLUCIÓ de 31 d'octubre de 2019, de la Presidència de la Generalitat, per la qual se suprimeixen els llocs de secretaria i intervenció del Consorci per al Servei de Prevenció i Extinció d'Incendis i de Salvament de la província de València.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8694

Data del DOGV
:   10-12-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/10199


Data del document
:   31-10-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 d'octubre de 2019, de la Presidència de la Generalitat, per la qual se suprimeixen els llocs de secretaria i intervenció del Consorci per al Servei de Prevenció i Extinció d'Incendis i de Salvament de la província de València. [2019/10381]  
Per la Resolució de 30 de maig de 2013, de la Conselleria de Presidència i Agricultura, Pesca, Alimentació i Aigua, publicada en el Diari Oficial de la Generalitat Valenciana de data 13 de juny de 2013, es va aprovar la creació i classificació, en classe primera, dels llocs de secretaria i intervenció del Consorci per al Servei de Prevenció i Extinció d'Incendis i de Salvament de la província de València, que quedaren reservats a personal funcionari d'administració local amb habilitació de caràcter nacional, pertanyent a les subescales de secretaria i intervenció tresoreria, categoria superior, respectivament, els quals, en l'actualitat, manquen de titular. No obstant això, les seues funcions estan exercides, provisionalment, mitjançant la figura d'acumulació de funcions.  
  
Segons notificació de data 27 d'agost de 2019 de la Secretaria del Consorci, l'Assemblea General del Consorci, en sessió celebrada el dia 22 de maig de 2019, va aprovar inicialment la modificació de la plantilla de llocs de treball del personal del consorci referit, suprimint les següents places:  
- Secretaria, corresponent a l'escala de personal funcionari d'habilitació nacional, subescala de secretaria, categoria superior.  
- Intervenció, corresponent a l'escala de personal funcionari d'habilitació nacional, subescala d'intervenció tresoreria, categoria superior.  
  
Consta també en la notificació de la Secretaria que l'acord d'aprovació va ser sotmés a informació pública mitjançant un anunci en el Butlletí Oficial de la Província de València número 127 de 4 de juliol de 2019 i a les persones interessades, i no consta cap reclamació o al·legació a aquesta modificació, per la qual cosa es va elevar a definitiu l'acord inicial de l'Assemblea General del Consorci.  
Cal ressaltar que el règim jurídic dels consorcis ha variat notablement des de l'entrada en vigor de la Llei 40/2015, d'1 d'octubre, de règim jurídic del sector públic, i de la Llei 27/2013, de 27 de desembre, de racionalització i sostenibilitat de l'administració local. Com a conseqüència de l'aprovació d'aquestes normes, els consorcis van deixar de tindre la condició d'entitats locals, i tenen un indiscutible caràcter instrumental. Aquesta alteració del seu règim jurídic, així com la jurisprudència recent (TSJ de la Comunitat de Madrid), han provocat que ja no siga possible l'existència de llocs reservats a personal funcionari amb habilitació nacional en els consorcis.  
Vistos els antecedents indicats, i en virtut del que es disposa en els articles 164.1 i 170.1 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Primer  
Suprimir els llocs de secretaria i intervenció, classe primera, del Consorci per al Servei de Prevenció i Extinció d'Incendis i de Salvament de la província de València.  
  
Segon  
Ordenar la publicació de la present resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, un recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no podrà interposar un recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 31 d'octubre de 2019.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.